Chris Brown lider av ekstremt følelsesmessig stress
Popstjernen fikk et anfall fredag morgen mens han jobbet i et platestudio i Los Angeles, men ble ikke lagt inn på sykehuset. Ifølge Browns representant Nicole Perna skyldes kollapsen ekstremt stress. - Chris fikk et ikke-epileptisk anfall. Legen hans var hos ham i går ettermiddag, og forklarte at kollapsen skyldes intens trøtthet og ekstremt følelsesmessig stress, både på grunn av pågående angrep av ubegrunnede juridiske saker og evigvarende negativitet, uttalte Perna til USA Today lørdag. - Har bedt i hele dag. Mye i hodet i dag. Jeg trenger en klem.Tidligere denne uken varslet popstjernen på Twitter at han ønsket å slutte med musikken etter hans neste album X, meldte USA TODAY. Senere har Brown slettet meldingen. - Det blir trolig mitt siste album. Det er fantastisk å være berømt for musikken eller talentet sitt. Jeg er lei av å være berømt for en feil jeg gjorde da jeg var 18, skrev Brown. Popartisten risikerer å måtte gå i fengsel for mishandlingen av sin daværende kjæreste Rihanna i 2009. 24-åringen ble dømt til 180 dagers samfunnsstraff og fem års prøvetid etter mishandlingen av Rihanna, og han måtte også gjennomgå et program for å tøyle sinnet og voldsbruken sin.Påtalemyndigheten i Los Angeles mener Brown har brutt vilkårene og nå risikerer han opptil fire års fengsel. En domstol i Los Angeles opphevet tidligere i sommer dommen om fem års prøvetid, og 16. august skal retten ta endelig stilling til om popartisten har brutt vilkårene og må belage seg på å tilbringe tid bak murene. Bakgrunnen er en hendelse i mai der Brown skal ha kjørt på en bil bakfra, for deretter å ha oppgitt falsk identitet til den andre føreren. Ifølge påtalemyndigheten hadde han heller ikke gyldig førerkort da påkjørselen fant sted. Brown selv nekter bestemt for å ha gjort noe galt i forbindelse med påkjørselen i mai og anklager den andre bilisten for å være ute etter penger. - Jeg stakk ikke av, vi utvekslet informasjon og ingen av bilene fikk skade. Dette er latterlig, skrev han på Twitter da tiltalen ble kjent.
Popstjernens lege tror Chris Brown (24) blir stresset av den konstant negative atmosfæren sangeren befinner seg i.